da nb da da da sv da de da nb da da en de da da da da da da da da da da da da nl da da da de de en da en
Bryllupsfotograf København, Frederiksberg, Amager og resten af Danmark
Bryllupsfotograf København og på Sjælland
Måske er du i færd med at lede efter en bryllupsfotograf. Så er du på arbejde, for vi er ikke så få.  Rådet må være at finde en, hvis billeder du er vild med, og som du har lyst til at drikke en kop med.
Her kommer lidt om mig og min stil.
Det at være fotograf kombinerer to af mine store passioner: Mennesker og fotografi. Et bryllup kombinerer de to på smukkeste vis, og derfor er jeg en lykkelig bryllupsfotograf. Og derfor er du garanteret en bryllupsfotograf, der går op i det med liv og sjæl.
”Vi er ikke særligt gode til at stå foran et kamera og er faktisk heller ikke vilde med det.”
Det vigtigste for jer på Jeres bryllupsdag er at være til stede og nyde dagen med hinanden, venner og familie. Alt det jeg gerne vil fange som bryllupsfotograf. Blikke, berøring, udtryk, positurer og følelser. Flygtige øjeblikke der spontant opstår, og vil gøre jeres dag helt særlig.
For mange er det vanvittigt unaturligt pludselig at stå foran en linse og lave bryllupsportrættet. Masser af gode grunde til ikke at være fan. Men det vigtigste for mig er naturlighed. Der er ikke noget værre end et bryllupsbillede med et par der står opsat og stift. Så kan lys, lokation og posering være nok så velvalgt. At få skabt en afslappet stemning, og gjort fotograferingen til en god oplevelse, er en af bryllupsfotografens vigtigste opgaver. Når det så er skrevet, så er der bestemt gode råd at hente, og dem er jeg heldigvis fuld af. I er i trygge hænder, hvis I kan klare at blive råbt lidt af;0)
Vi kan planlægge bryllupsfotograferingen lige præcis som I ønsker. Alt fra en enkelt time til hele dagen. Kirkebryllup, rådhusbryllup eller hvad ved jeg. Det er jeres dag og det arbejder jeg omkring. Helt grundlæggende er jeg meget fleksibel og vil mægtigt gerne høre, hvilke tanker og ønsker I har over en kop et eller andet.
Billederne bliver afleveret højst en uge efter brylluppet, med mindre vi har aftalt andet. Du får billederne i højeste opløsning i JPG format sendt online. Du får ALLE billederne, ikke kun de redigerede. Hvis du vil have billederne i RAW format, kan vi lige aftale det inden brylluppet.
Bryllupsfotograf København og resten af kongeriget
Jeg arbejder som bryllupsfotograf primært i København og på Sjælland, men dækker hele landet.
Contact: +45 2076 5424 - [email protected] - Copyright © 2022 - Kamilla Krøier